CELEX: 32008D0463
Language: sl
Date: 2008-06-17 00:00:00
Title: 2008/463/ES: Odločba Komisije z dne 17. junija 2008 o spremembi Odločbe 2002/994/ES o nekaterih zaščitnih ukrepih v zvezi s proizvodi živalskega izvora, uvoženimi iz Kitajske (notificirano pod dokumentarno številko C(2008) 2483) (Besedilo velja za EGP)

19.6.2008   
            
            
               SL
            
            
               Uradni list Evropske unije
            
            
               L 160/34
            
         
      ODLOČBA KOMISIJE
   
   z dne 17. junija 2008
   o spremembi Odločbe 2002/994/ES o nekaterih zaščitnih ukrepih v zvezi s proizvodi živalskega izvora, uvoženimi iz Kitajske
   (notificirano pod dokumentarno številko C(2008) 2483)
   (Besedilo velja za EGP)
   (2008/463/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
   ob upoštevanju naslednjega:
   
               (1)
            
            
               Odločba Komisije 2002/994/ES z dne 20. decembra 2002 o nekaterih zaščitnih ukrepih v zvezi s proizvodi živalskega izvora, uvoženimi iz Kitajske (2), se uporablja za vse proizvode živalskega izvora, uvožene iz Kitajske in namenjene za prehrano ljudi ali živalsko krmo.
            
         
               (2)
            
            
               Države članice morajo v skladu s členom 3 navedene odločbe dovoliti uvoz proizvodov, ki so navedeni v delu II Priloge k navedeni odločbi in katerim je priložena izjava pristojnega kitajskega organa, da je bil na vsaki pošiljki pred odpremo opravljen kemični preskus za zagotovitev, da zadevni proizvodi niso nevarni za zdravje ljudi. Navedeni preskus se mora opraviti zlasti, da se ugotovi prisotnost kloramfenikola in nitrofurana ter njegovih metabolitov.
            
         
               (3)
            
            
               Vendar so bili v proizvodih iz ribogojstva, uvoženih iz Kitajske, zdaj odkriti tudi ostanki malahit zelenega in kristal vijoličnega. Člen 3 Odločbe 2002/994/ES je zato treba spremeniti, da bo vključeval preskušanje proizvodov iz ribogojstva na navedene snovi.
            
         
               (4)
            
            
               Primerno je zagotoviti prehodno obdobje, da se dovoli uvoz pošiljk proizvodov iz ribogojstva, katerim niso priloženi rezultati preskusa na ostanke malahit zelenega in kristal vijoličnega, pod pogojem, da države članice zagotovijo primerno preskušanje pošiljk ob prihodu v Skupnost.
            
         
               (5)
            
            
               Odločbo 2002/994/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Člen 3 Odločbe 2002/994/ES se nadomesti z naslednjim besedilom:
   
      „Člen 3
      Države članice dovolijo uvoz pošiljk proizvodov, ki so navedeni v delu II Priloge in katerim je priložena izjava pristojnega kitajskega organa, da je bil na vsaki pošiljki pred odpremo opravljen kemični preskus za zagotovitev, da zadevni proizvodi niso nevarni za zdravje živali ali ljudi. Navedeni kemični preskus je treba zlasti izvesti, da se ugotovi prisotnost kloramfenikola in nitrofurana ter njegovih metabolitov v vseh proizvodih, naštetih v delu II Priloge. Poleg tega se proizvodi iz ribogojstva iz dela II Priloge preskusijo na prisotnost malahit zelenega in kristal vijoličnega ter njunih metabolitov. Rezultati navedenih kemičnih preskusov se vključijo v navedeno izjavo.“
   
   Člen 2
   1.   Države članice lahko dovolijo uvoz pošiljk proizvodov iz ribogojstva iz Kitajske, katerim niso priloženi rezultati preskusa na ostanke malahit zelenega in kristal vijoličnega ter njunih metabolitov za največ šest tednov od začetka veljavnosti te odločbe, pod pogojem, da država članica uvoza zagotovi preskus vsakega od navedenih proizvodov na prisotnost malahit zelenega in kristal vijoličnega ter njunih metabolitov.
   2.   Vse izdatke, nastale v zvezi s preskušanjem iz odstavka 1, krije pošiljatelj, prejemnik ali njun zastopnik.
   Člen 3
   Ta odločba se uporablja od 1. julija 2008.
   Člen 4
   Ta odločba je naslovljena na države članice.
   
      V Bruslju, 17. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 24, 30.1.1998, str. 9. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
   
      (2)  UL L 348, 21.12.2002, str. 154. Odločba, kakor je bila nazadnje spremenjena z Odločbo 2005/573/ES (UL L 193, 23.7.2005, str. 41).